Foto’s: Kitsbank by vulstasie opgeblaasDie Shell-winkel ná die ontploffing. Foto’s: Neville Wilke / Facebook Drie swaargewapende rowers het Woensdagaand ŉ kitsbank en ŉ kluis in die snoepwinkel van die Shell-vulstasie in Kloofsig, Centurion opgeblaas. Kapt. Colette Weilbach, polisiewoordvoerder, het Donderdag aan Maroela Media gesê die mans, wat blou oorpakke en klapmusse aangehad het, het omstreeks 20:15 toegeslaan en die kassier, kliënte en petroljoggies met vuurwapens aangehou. “Hulle het die mense se selfone gebuit en hulle gedwing om die winkel te verlaag,” het Weilbach gesê. Die verdagtes het springstof gebruik om die kitsbank en kluis op te blaas. Polisie oip die toneel. Hulle het met die selfone en ŉ onbekende hoeveelheid kontant van die toneel gevlug. “Geen skote is gevuur nie, en niemand is tydens die voorval beseer nie.” Die Lyttelton-polisiestasie ondersoek ŉ saak van besigheidsroof en ŉ kitsbank-bomaanval. Niemand is nog in verband met die voorval in hegtenis geneem nie. Die polisie versoek enigiemand wat hulle in hul ondersoek kan bystaan, om die stasie by 012 644 8644 of Crime Stop by 08600 10111 te skakel.